Mme e ne e a re ngwaga le ngwaga, ka Letsatsi la Tetlanyo, motlaagana o ntlafadiwe maleo otlhe a a ipoletsweng mo ngwageng o o fetileng (lefitiko 16). Go dirafatsa ntlafatso e, Moperisiti yo Mogolo o ne a dira setlhabelo se se faphegileng sa podi e e ntshitsweng. O ne a tseela madi a yone kwa Felong ga Boitshepo jwa Maitshepo mme a kgatsha madi a a ntlafatsang a fa pele ga sesiro sa tetlanyo go supa gore madi a ga Jesu, Morekolodi yo otla tlang, a ne a tla duela kwatlhao ya boleo. Moperisiti yo Mogolo o ne a tlosa maleo a a ipoletsweng mo motlaaganeng mme a a baya mo tlhogong ya podi e nngwe, e e neng e gogelwa kwa sekgweng go ya go swela koo (Lefitiko 16:20-22). 24 Le fa go ntse jalo, boporofeti jono gape jwa re: “Ka nako eo mpho e tla tlisiwa kwa go Jehofa wa masomosomo, e tswa kwa bathong ba batelele ba ba borethe, le mo bathong ba ba tshabegang gongwe le gongwe . . . go ya kwa lefelong la leina la ga Jehofa wa masomosomo, Thaba ya Siona.” (Isaia 18:7) Le fa ditšhaba di sa amogele bolaodi jwa ga Jehofa, ka dinako tse dingwe di ile tsa itshwara ka ditsela tse di solegelang batho ba ga Jehofa molemo. Mo dinageng dingwe babusi ba dirile melao ba bo ba dira ditshwetso tsa kgotlatshekelo tse di nayang baobamedi ba ba ikanyegang ba ga Jehofa ditshwanelo tsa semolao. (Ditiro 5:29; Tshenolo 12:15, 16) Mme go na le dimpho tse dingwe. “Dikgosi di tla go tlisetsa dimpho. . . . Dilwana tsa boronse di tla tswa mo Egepeto; Kushe [Ethiopia] e tla otlololela diatla tsa yone ka bonako kwa Modimong di na le dimpho.” (Pesalema 68:29-31) Gompieno, dimilione tsa “Baethiopia” ba motlha wa segompieno ba ba boifang Jehofa ba tlisa “mpho” ya kobamelo. (Malaki 1:11) Ba nna le seabe mo tirong e kgolo ya go rera dikgang tse di molemo tsa Bogosi mo lefatsheng lotlhe. (Mathaio 24:14; Tshenolo 14:6, 7) A bo e le mpho e e molemo jang ne go e abela Jehofa!—Bahebera 13:15.